বদলা (২০১৯-এর চলচ্চিত্র)
বদলা (প্রতিশোধ) হল ২০১৯ সালে মুক্তিপ্রাপ্ত একটি ভারতীয়-ব্রিটিশ হিন্দি ভাষার রহস্য থ্রিলার চলচ্চিত্র। এটি পরিচালনা করেন সুজয় ঘোষ এবং এতে অভিনয় করেন অমিতাভ বচ্চন, তাপসী পান্নু, টনি লুক এবং অমৃতা সিং। ছবিটি ওয়ার্নার ব্রস, রেড চিলিজ এন্টারটেইনমেন্ট এবং অ্যাজুর এন্টারটেইনমেন্ট কর্তৃক প্রযোজনা করা হয়। এটি ২০১৬ সালের স্পেনীয় চলচ্চিত্র কন্ত্রাতিয়েম্পো পুনির্নির্মাণ। গল্পটি একজন আইনজীবী এবং একজন ব্যবসায়ী মহিলার মধ্যে একটি সাক্ষাৎকার অনুসরণ করে এগিয়ে চলে। যেখানে ব্যবসায়ী মহিলা জোর দিয়ে বলে যে তাকে তার প্রেমিকের হত্যার জন্য অন্যায়ভাবে ফাঁসানো হয়েছে। ছবিটি ৮ মার্চ ২০১৯-এ মুক্তি পায়, ₹ ১৩৮.৪৯ কোটি (ইউএস$ ১৬.৯৩ মিলিয়ন) আয় করে করে বৃহৎ বাণিজ্যিক সাফল্য লাভ করে যা তার ₹ ৩৭ কোটি (ইউএস$ ৪.৫২ মিলিয়ন) বাজেটের থেকে অনেক বেশি।